钦定古今图书集成/明伦汇编/官常典/第726卷 > 朱光
## 钦定古今图书集成/明伦汇编/官常典/第726卷 > 朱光

按《处州府志》：“光字不尘，丽水人。绍定二年登进士第，
尉襄阳，摄均州事。”录：“端平丙申，均倅北人范用吉以
城叛，光谕之，不从，责之，又不从，遂死于难。朝廷旌其
忠，赠通直郎，官一子。敕曰：‘往岁北人以均城叛，尔光
摄郡决曹，责以忠孝，遂遭执缚，毙于刀锯。后三年，职
兵钤者始白其事于朝。有司考阅铨籍，龙飞榜进士
也。呜呼！尔死得其所，若朕之尽伤何？赠以京秩，录其
遗孤，庶使忠魂无复遗恨’。”弟时中，端平二年进士。